Мікалай Сабінавіч Булько, прарэктар Рэспубліканскага інстытута прафесійнай адукацыі, адзначыў ролю ў прафесійнай падрыхтоўцы кадраў ресурсных цэнтраў, створаных на базе навучальных устаноў прафесійнай адукацыі. Сёння ў краіне функцыянуюць 43 такія цэнтры, 10 з іх маюць будаўнічы профіль. У іх сканцэнтравана найноўшае абсталяванне, выкарыстоўваюцца самыя перадавыя будаўнічыя тэхналогіі і сучасныя методыкі выкладання. РІПА сумесна з Міністэрствам будаўніцтва і архітэктуры правялі аналіз дзейнасці гэтых устаноў і вызначылі новыя кірункі па ўдасканаленні структуры і зместу падрыхтоўкі кадраў. У гэтым вялікую ролю адыгрывае pyx WorldSkills, які з кожным годам набірае тэмп i мае вялікае значэнне ў распаўсюджванні міжнароднага вопыту ў будаўнічай галіне. Мікалай Сабінавіч выказаў жаданне наладжваць больш трывалыя адносіны з будаўнічай галіной на карысць прафесійнай падрыхтоўкі высокакваліфікаваных кадраў.